wickkiey/tamil-wikipedia-chunked huggingface dataset:
# பொப் டெய்லர்

**பொப் டெய்லர்** (*Bob Taylor*, பிறப்பு: சூலை 17 1941), இங்கிலாந்து அணியின் முன்னாள் துடுப்பாட்டக்காரர். இவர் 57 தேர்வுத் துடுப்பாட்டப் போட்டிகளில் விளையாடி 1,156 ஓட்டங்களை எடுத்துள்ளார். இதில் அதிகபட்சமாக 97 ஓடங்களை எடுத்துள்ளார். 27 ஒருநாள் பன்னாட்டுத் துடுப்பாட்டப் போட்டிகளில் விளையாடி 130 ஓட்டங்களையும் அதிகபட்சமாக இறுத்வரை ஆட்டமிழக்காமல் 26* ஓட்டங்களையும் எடுத்துள்ள இவர் 639 முதல்தர துடுப்பாட்டப் போட்டிகளில் விளையாடி 12,065 ஓட்டங்களாஇயும் எடுத்துள்ளார். 333 பட்டியல் அ துடுப்பாட்டப் போட்டிகளிலும் கலந்து கொண்டுள்ளார். இவர் 1971 - 1984 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
வெற்றிகரமான ஆஷஸ் வென்ற சுற்றுப்பயணத்தின் முடிவில் டெய்லர் 1971 இல் நியூசிலாந்துத் துடுப்பாட்ட அணிக்கு எதிராக தேர்வுத் துடுப்பாட்டப் போட்டியில் அறிமுகமானார். மிகவும் மதிக்கப்படுபடும் துடுப்பாட்ட வீரராக இருந்தபோதிலும் சிறந்த இழப்பு கவனிப்பாளர் மற்றும் சிறந்த மட்டையாளரான அலன் நொட்டின் இடத்தினை இவரால் நிரப்ப இயலவில்லை. 1977 ஆம் ஆண்டில் நாட் உலகத் தொடர் துடுப்பாட்ட த்தில் சேர்ந்தபோதுதான் டெய்லர் அதிக தேர்வுத் துடுப்பாட்டப் போட்டிகளில் விளையாடி 1977 ஆம் ஆண்டின் சிறந்த விசுடன் துடுப்பாட்ட வீரர்களில் ஒருவராகத் தேர்ந்தெடுக்கப்பட்டார். இவர் 1970 ஆம் ஆண்டில் இங்கிலாந்தின் தேர்வுத் துடுப்பாட்டப் போட்டிகளின் இழப்புக் கவனிப்பாளராகத் தேர்வானார். 1978-79 ஆம் ஆண்டில் நடைபெற்ற ஆத்திரேலியத் துடுப்பாட்ட அணிக்கு எதிரான ஆஷஸ் துடுப்பாட்டத் தொடரோடு இவர் தேர்வுத் துடுப்பாட்டப் போட்டிகளில் இருந்து ஓய்வு பெற்றார். பின்னர் 1988 ஆம் ஆண்டில் அனைத்து முதல் தரத் துடுப்பாட்டப் போட்டிகளில் இருந்தும் தனது ஓய்வினை அறிவித்தார்.
# பொப் டெய்லர்

## ஆரம்பகால வாழ்க்கை

டெய்லர் ஸ்டாஃபோர்ட்ஷையரின் ஸ்டோக்-ஆன்-ட்ரெண்டில் பிறந்தார். 12 வயதிற்குட்பட்ட மற்றும் 15 வயதிற்குட்பட்ட தனது பள்ளித் துடுப்பாட்ட அணிக்காக விளையாடுவதற்கு முன்பு, ஸ்டோக் சிட்டி கால்பந்து சங்க அணியின் மைதானத்திற்கு அடுத்த ஒரு கார் பூங்காவில் இவர் ஆரம்பத்தில் துடுப்பாட்டம் விளையாடத் தொடங்கினார். இவர் போர்ட் வேல் எஃப்சியின் ஒரு பயிற்சி பெறும் நபராக இருந்தார், இருப்பினும் இவர் ஒருபோதும் தொழில் ரீதியாக கால்பந்து விளையாடியதில்லை. 15 வயதில் இவர் தெற்கு செஷயர் லீக்கில் பிக்னால் எண்ட் துடுப்பாட்ட சங்க அணிக்காக மற்றும் மைனர் கவுன்டிஸ் துடுப்பாட்ட லீக்கில் ஸ்டாஃபோர்ட்ஷையர் துடுப்பாட்ட அணிக்காகவும் துடுப்பாட்டம் விளையாடினார். அறிமுகமானபோது இவர் இளமையாக இருந்ததால் பார்வையாளர்கள் இவர் துடுப்பாட்ட வீரர் என்பதில் குழப்பமடைந்தார். இவர் 1958 முதல் 1960 வரை ஸ்டாஃபோர்ட்ஷையர் துடுப்பாட்ட அணிக்காக தொடர்ந்து விளையாடினார், அதன்பிறகு இவர் டெர்பிஷையருக்குச் சென்று டெர்பிஷைர் கவுண்டி துடுப்பாட்ட சங்க அணிக்காக இரண்டாவது லெவன் அணியில் சேர்ந்தார்.
# பொப் டெய்லர்

## தேர்வுத் துடுப்பாட்டம்

எம்.சி.சி உடனான இவரது அனுபவத்துடனும், இழப்புக் கவனிப்பாளராக இவர் சிறப்பாக செயல்பட்டதாலும் டெய்லர் இங்கிலாந்து கேப்டன் ரே இலிங்வர்த்தின் கவனத்தினை ஈர்த்தார். நாட் ஓய்வு பெற்ற பிறகு இவர் தேர்வுத் துடுப்பாட்ட வீரராகத் தேர்வானார். டெய்லர் பிப்ரவரி 25, 1971 அன்று கிறிஸ்ட்சர்ச்சில் நியூசிலாந்திற்கு எதிரான தேர்வுத் துடுப்பாட்டப் போட்டியில் அறிமுகமானார். அதில் சிறப்பாக விளையாடி ஒரு ஸ்டம்பிங் மற்றும் இரண்டு பிடிபடுதலைப் பிடித்தார். மட்டையாட்டத்தில் 4 ஓட்டங்கள் மட்டுமே எடுத்தார். இந்தப் போட்டியில் இங்கிலாந்து அணி 8 இழப்புகளில் வெற்றி பெற்றது.
# கென் டெய்லர்

**கென் டெய்லர்** (*Ken Taylor *, பிறப்பு: ஆகத்து 21 1935), இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும் , 313 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 - 1964 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லெஸ் டெய்லர்

**லெஸ் டெய்லர்** (*Les Taylor*, பிறப்பு: அக்டோபர் 25 1953), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1985 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# போல் டெய்லர்

**போல் டெய்லர்** (*Paul Taylor*, பிறப்பு: ஆகத்து 8 1964), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1993/94 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லயனல் டென்னிசன்

**லயனல் டென்னிசன்** (*Lionel Tennyson, 3rd Baron Tennyson*, பிறப்பு: நவம்பர் 7 1889, இறப்பு: சூன் 6 1951), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 477 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 - 1923 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ராமன் சுப்பா ராவ்

**ராமன் சுப்பா ராவ் ** (*Raman Subba Row*, பிறப்பு: சனவரி 29 1932), இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் 260 முதல்தர துடுப்பாட்டப் போட்டிகளிலும் கலந்து கொண்டுள்ளார். 1958 - 1961 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீட்டர் சச்

**பீட்டர் சச்** (*Peter Such *, பிறப்பு: சூன் 12 1964), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் 306 முதல்தர துடுப்பாட்டப் போட்டிகளிலும் கலந்து கொண்டுள்ளார். 1993 - 1999 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபிரேங்க் சக்

**ஃபிரேங்க் சக்** (*Frank Sugg*, பிறப்பு: சனவரி 11 1862, இறப்பு: மே 29 1933) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் 305 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:பங்களிப்பாளர் அறிமுகம்/பாஹிம்

பாஹிம், இலங்கையில் வெலிகமையைச் சேர்ந்தவர். இந்தோனேசியாவின் ஜகார்த்தா மாநகரில் வணிகம் புரிவதுடன் பன்னாட்டளவில் மொழிபெயர்ப்பாளராகவும் மொழியியலாளராகவும் பணியாற்றுகிறார். 2010 முதல் விக்கிப்பீடியாவுக்குப் பங்களித்து வருகிறார். இவர் முதன்மையாகப் பங்களித்த கட்டுரைகளுள் ஆசிய மரநாய், இலங்கையின் மலைசார் மழைக்காடுகள், இலங்கைச் சிங்கம், செம்முகப் பூங்குயில், ஓஊ, ஈஈ, கருமுதலை, வெண் புள்ளிச் சருகுமான், யால தேசிய வனம், அச்சே சுல்தானகம், இப்றாகீம் பாசா என்பன குறிப்பிடத் தக்கவை. இவை தவிர ஏற்கனவே உள்ள கட்டுரைகளின் உரைதிருத்தத்திலும் மொழிசார் கலந்தாய்வுகளிலும் இவர் ஆர்வத்துடன் ஈடுபட்டுள்ளார்.
# ஹெர்பட் சட்கிளிஃப்

**ஹர்பட் சட்கிலிஃப்** (*Herbert Sutcliffe*, பிறப்பு: நவம்பர் 24 1894, இறப்பு: சனவரி 22 1978), இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் 754 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹெர்பட் சட்கிளிஃப்

## ஆரம்பகால வாழ்க்கை

சம்மர் பிரிட்ஜ், வடக்கு யார்க்ஷயரில் ஹெர்பர்ட் சட்கிளிஃப் 24 நவம்பர் 1894 அன்று பிறந்தார் .இவரது பெற்றோர் வில்லி மற்றும் ஜேன் சுட்க்ளிஃப். ஹெர்பர்ட் ஆகியோரின் மூன்று மகன்களில் இரண்டாவது குழந்தையாகப் பிறந்தார். இவரது சகோதரர்கள் ஆர்தர் மற்றும் பாப் ஆவர். இவரது வீட்டிற்கு அருகிலுள்ள டாக்ரே வங்கிகளில் ஒரு மரத்தூள் ஆலையில் பணிபுரிந்த வில்லி சுட்க்ளிஃப், ஒரு தீவிர துடுப்பாட்ட வீரர் ஆவார். இவர் சங்களுக்காக துடுப்பாட்டம் விளையாடினார்.  
ஹெர்பர்ட் குழந்தையாக இருந்தபோது இவரது குடும்பம் புட்ஸிக்கு குடிபெயர்ந்தது, அங்கு வில்லியின் தந்தை *கிங்ஸ்* நில உரிமையாளராக இருந்தார். வில்லி *பப்பில்* பணிபுரிந்தார் மற்றும் பரவலாக அறியப்பட்ட புட்ஸி செயின்ட் லாரன்ஸ் துடுப்பாட்டசங்கத்தில் துடுப்பாட்டம் விளையாடினார். இவர் ரக்பி கால்பந்தும் விளையாடியுள்ளார், மேலும் ஒரு ரக்பி போட்டியின் போது ஏற்பட்ட காயம் 1898 இல் இவரது மரணத்திற்கு வழிவகுத்தது.  
இவரது குடும்பம் மீண்டும் டார்லிக்கு குடிபெயர்ந்தது. இவரது மூன்று அத்தைகளும் உள்ளூர் சபை தேவாலயத்தின் அர்ப்பணிப்புள்ள உறுப்பினர்களாக இருந்ததால், மூன்று சிறுவர்களும் அங்கு மத போதனைகளைப் பெற்றனர். ஹெர்பர்ட் வாழ்நாள் முழுவதும் உறுதியான கிறிஸ்தவராக இருந்தார். இளைஞனாக இருந்த போது ஞாயிறு பள்ளி ஆசிரியராக இருந்த இவர், தேவாலய அணிக்காக விளையாடியபோது துடுப்பாட்டவீரராக முதலில் கவனிக்கப்பட்டார்.  
ஹெர்பர்ட் 1908 ஆம் ஆண்டில் 13 வயதில் பள்ளியை விட்டு வெளியேறினார். மேலும் காலணி நிறுவனத்தில் ஒரு "*கிளிக்கர்*" ஆக பயிற்சி பெற்றார்.1911 ஆம் ஆண்டில், இவருக்கு ஒரு உள்ளூர் ஜவுளி ஆலையில் எழுத்தர் வேலைவாய்ப்பைப் பெற்றார்.
# ஹெர்பட் சட்கிளிஃப்

## முதல் தரத் துடுப்பாட்டம்

யார்க்சயர் துடுப்பாட்ட அணிக்காக சட்க்ளிஃப் முதல் தரத் துடுப்பாட்டப் போட்டியில் தேர்வானார். ஆனால் போர் வந்ததனால் இவரின் முதல் போட்டி தாமதமானது. இறுதியாக அவருக்கு வாய்ப்பு வந்தபோது அவருக்கு 24 வயது. மே 1919 இல், அப்போது அதிக பலம் கொண்ட அணியாக கருதப்பட்ட 1 வது லெவன் அணிக்கு எதிராக கவுண்டியின் 2 வது லெவன் அணிக்காக விளையாடினார். அந்தப் போட்டியில் 51 ஓட்டங்கள் எடுத்தார். இவரது விளையாடும் திறன் சிறப்பாக இருந்ததாக *யார்க்ஷயர் போஸ்டில்* இவர் இடம் பெற்றார். அதன்பிறகு இவர் மீண்டும் 2 வது லெவன் அணிக்காக விளையாடியதில்லை. யுத்தத்தின் பின்னர் யார்க்ஷயரின் முதல் கவுண்டி வாகையாளர் போட்டி மே 26 மற்றும் 27 ஆகிய தேதிகளில் பிரிஸ்டலில் க்ளூசெஸ்டர்ஷைர் துடுப்பாட்ட அணிக்கு எதிராக நடந்தது. அதில் நாணய சுழற்சியில் வெற்றி பெற்ற பின்னர் இவர் ஆறாவதாக களம் இறங்கினார். அந்தத் தொடரின் முதல் போட்டியில் 11 ஓட்டங்களை எடுத்தார். மொத்தமாக 271 ஓட்டங்கள் எடுத்தார். அந்தப் போட்டியில் 63 ஓட்டங்கள் மற்றும் ஓர் ஆட்டப் பகுதியில் அந்த அணி வெற்றி பெற்றது.
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 7

### சஞ்சீவி சிவகுமார் (சூன் 6, 2011 -சூன் 13, 2011) (வாக்கு: 25|0|0)

சஞ்சீவி சிவகுமார் மிகுந்த ஈடுபாட்டோடு தமிழ் விக்கிப்பீடியாவிற்கு கட்டுரை ஆக்கம், திருத்தம், பராமரிப்புப் பணிகள், தொடர்பாடல் பணிகள், பட்டறைகள் எனப் பல்வேறு வகைகளில் பங்களித்து வருகிறார். இலங்கையில் கிழக்குப் பல்கலைக்கழகத்தில் இரு விக்கி பட்டறைகளை முன்னின்று ஒழுங்கமைத்து நடத்தினார். இவரை நிர்வாகியாகப் பெறுவது தமிழ் விக்கிக்கு வளம் சேர்க்கும். சஞ்சீவை தமிழ் விக்கிப்பீடியா நிர்வாகப் பொறுப்புக்கு முன்மொழிகிறேன். --Natkeeran 03:12, 6 சூன் 2011 (UTC)  
::வணக்கம் நக்கீரன். தங்கள் அழைப்புக்கும் நீங்கள் என்மீது வைத்துள்ள நம்பிக்கைகளுக்கும் நன்றிகள். த.வியின் வளர்ச்சிக்கு பங்களிப்பு செய்தல் தமிழ்மொழியை நுட்ப்ஞ்சார் தளத்தில் வளர்ப்பதற்கான முனைப்பாகவே கருதுகிறேன். இது நம் வருங்கால சந்ததிக்கான பணி. ஆனவற்றைச் செய்ய முழுமனதாயுள்ளேன். தங்கள் அழைப்புக்கு இசைகிறேன். நன்றிகள்.--சஞ்சீவி சிவகுமார் 16:34, 5 சூன் 2011 (UTC)  
வாக்கெடுப்பு முடிவுக்கு ஏற்ப, சஞ்சீவி சிவகுமாருக்கு நிருவாக அணுக்கம் செயற்படுத்தப்பட்டுள்ளது. தொடர்ந்து சிறப்பாக பங்களிக்க மனமார்ந்த வாழ்த்துகள்--இரவி 16:05, 15 சூன் 2011 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 7

### சஞ்சீவி சிவகுமார் (சூன் 6, 2011 -சூன் 13, 2011) (வாக்கு: 25|0|0)

#### ஆதரவு

1. Natkeeran 03:12, 6 சூன் 2011 (UTC)
1. P.M.Puniyameen 03:22, 6 சூன் 2011 (UTC)
1. பவுல்-Paul 04:05, 6 சூன் 2011 (UTC)
1. --மணியன் 04:10, 6 சூன் 2011 (UTC)
1. --Chandravathanaa 07:05, 6 சூன் 2011 (UTC)
1. --Kanags <sup>\உரையாடுக</sup> 07:59, 6 சூன் 2011 (UTC)
1. --சோடாபாட்டில்<sup>உரையாடுக</sup> 08:27, 6 சூன் 2011 (UTC)
1. --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 09:10, 6 சூன் 2011 (UTC)
1. --Nan 09:29, 6 சூன் 2011 (UTC)
1. ---மரு. பெ. கார்த்திகேயன் (karthi.dr) 14:29, 6 சூன் 2011 (UTC)
1. --கலை 14:48, 6 சூன் 2011 (UTC)
1. --செந்தி<small><sup><font color="green" size="">//உரையாடுக//</font></sup></small> 16:25, 6 சூன் 2011 (UTC)
1. --பரிதிமதி 16:44, 6 சூன் 2011 (UTC)
1. --மயூரநாதன் 18:04, 6 சூன் 2011 (UTC)
1. --தேனி.எம்.சுப்பிரமணி.<sup>/உரையாடுக</sup>. 02:08, 7 சூன் 2011 (UTC)
1. -- மாகிர் 06:50, 7 சூன் 2011 (UTC)
1. ----Santharooban 13:41, 7 சூன் 2011 (UTC)
1. --குறும்பன் 15:28, 7 சூன் 2011 (UTC)
1. --இரவி 04:32, 10 சூன் 2011 (UTC)
1. --Sengai Podhuvan 19:49, 10 சூன் 2011 (UTC)
1. --அஸ்வின் 13:10, 12 சூன் 2011 (UTC)
1. --செல்வா 14:03, 12 சூன் 2011 (UTC)
1. பாஹிம் 14:15, 12 சூன் 2011 (UTC)
1. சுந்தர் <sup>\பேச்சு</sup> 16:43, 12 சூன் 2011 (UTC)
1. --சிவகோசரன் 11:17, 14 சூன் 2011 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 7

### சஞ்சீவி சிவகுமார் (சூன் 6, 2011 -சூன் 13, 2011) (வாக்கு: 25|0|0)

#### கருத்து

;கேள்விகள்
தமிழ் விக்கிச்சூழலில் நிருவாகிகள் செய்ய வேண்டிய பணிகளுள் எது முன்னுரிமையானது என்று நீங்கள் கருதுகிறீர்கள். நிருவாகி அணுக்கம் கிடைக்குமெனில் அப்பணியினைச் செய்ய எந்த விதமான நடவடிக்கைகள் எடுக்க திட்டமிட்டுள்ளீர்கள்--சோடாபாட்டில்<sup>உரையாடுக</sup> 05:38, 6 சூன் 2011 (UTC)  
;பதிலும் திட்டமும்
எனது அவதானிப்பில் த.வி. சூழலில் ஒருங்கிணைக்கப்பட வேண்டிய கட்டுரைகள் பல உள்ளன.அதுவே நிருவாகிகள் அதிக நேரமெடுத்து அதிக கவனிப்புடன் செய்யவேண்டிய பணியாகும். இச்செயற்பாட்டுடன் நீக்குதலும் மீள்வித்தலும் உடனிணைந்து செய்யவேண்டிவரும். இதில் வரலாறுகளை சேர்த்திணைத்தலும் இருக்கும். இந்தப் பணியே நிருவாகிகளை அதிகப்படுத்துவதற்கும் தேவையை ஏற்படுத்துகிறது.  
##### திட்டம்
உரையாடல் பக்கங்களில் ஒருங்கிணைக்கக் கோரி நீண்டகாலமாக பலகட்டுரைகள் நிலுவையிலுள்ளன. எ.கா: "நீர் மாசுபாடு" மற்றும் "நீர் மாசடைதல்" "பண வீக்கம்" ,"பணவீக்கம்".
இவற்றிலிருந்து தொடங்கலாமென நினைக்கிறேன். நன்றி.--சஞ்சீவி சிவகுமார் 07:13, 6 சூன் 2011 (UTC)  
::நன்றி சஞ்சீவி. மிக முக்கியமான பணியொன்றை இனங்கண்டுள்ளீர்கள். இணைப்பின் கடுமையால் இப்பணியில் நானும் சுணக்கம் காட்டி வந்துள்ளேன். இக்கடினமான பணியினை விரும்பி எதிர்கொள்ளும் உங்களைப் போன்றவர்கள் தான் நிருவாக அணுக்கத்துக்கு மிகத் தேவையானவர்கள்--சோடாபாட்டில்<sup>உரையாடுக</sup> 08:27, 6 சூன் 2011 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 7

### சூர்யபிரகாசு (சூன் 6, 2011 - சூன் 13, 2011) (வாக்கு: 25|0|0)

வணக்கம் சூரியப் பிரகாசு. உங்களின் ஈடுபாடு, பங்களிப்பு, விக்கி நுட்ப அறிவு, தமிழ் கல்வி, பராமரிப்புப் பணிகள், தொடர்பாடல் பணிகள் ஆகியவை மிகச் சிறப்பாக அமைகின்றன. உங்களை நிர்வாகியாப் பெற்றால் த.வி நன்மை பெறும். உங்கள் கல்விக்கு இடையூறு வராது என்றால், உங்களை நிர்வாகியாக பரிந்துரைக்க விரும்புகிறேன். --Natkeeran 14:12, 5 சூன் 2011 (UTC)  
:வணக்கம் நக்கீரன். தங்களது அழைப்புக்கு நன்றி. நீங்கள் குறிப்பிட்டுள்ள தகுதிகளைத் தமிழ் விக்கிப்பீடியாவின் வளர்ச்சிக்கு மேலும் அதிகமாகப் பயன்படுத்தி வளஞ்சேர்ப்பேன். தங்களது அழைப்பை ஒத்துக்கொள்கிறேன். நன்றி. :) --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 05:02, 6 சூன் 2011 (UTC)  
வாக்கெடுப்பு முடிவுக்கு ஏற்ப, சூர்ய பிரகாசுக்கு நிருவாக அணுக்கம் செயற்படுத்தப்பட்டுள்ளது. தொடர்ந்து சிறப்பாக பங்களிக்க மனமார்ந்த வாழ்த்துகள்--இரவி 16:05, 15 சூன் 2011 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 7

### சூர்யபிரகாசு (சூன் 6, 2011 - சூன் 13, 2011) (வாக்கு: 25|0|0)

#### ஆதரவு

1. P.M.Puniyameen 05:35, 6 சூன் 2011 (UTC)
1. Nan 05:45, 6 சூன் 2011 (UTC)
1. மணியன் 06:34, 6 சூன் 2011 (UTC)
1. Kanags <sup>\உரையாடுக</sup> 08:00, 6 சூன் 2011 (UTC)
1. -சோடாபாட்டில்<sup>உரையாடுக</sup> 08:27, 6 சூன் 2011 (UTC
1. Chandravathanaa 10:46, 6 சூன் 2011 (UTC)
1. பவுல்-Paul 11:12, 6 சூன் 2011 (UTC)
1. -சஞ்சீவி சிவகுமார் 11:22, 6 சூன் 2011 (UTC)
1. --Natkeeran 11:54, 6 சூன் 2011 (UTC)
1. --மரு. பெ. கார்த்திகேயன் (karthi.dr) 14:28, 6 சூன் 2011 (UTC)
1. --கலை 14:49, 6 சூன் 2011 (UTC)
1. --பரிதிமதி 15:45, 6 சூன் 2011 (UTC)
1. --செந்தி<small><sup><font color="green" size="">//உரையாடுக//</font></sup></small> 16:27, 6 சூன் 2011 (UTC)
1. --மயூரநாதன் 18:07, 6 சூன் 2011 (UTC)
1. --தேனி.எம்.சுப்பிரமணி.<sup>/உரையாடுக</sup>. 02:08, 7 சூன் 2011 (UTC)
1. --மாகிர் 06:50, 7 சூன் 2011 (UTC)
1. ---Santharooban 13:42, 7 சூன் 2011 (UTC)
1. --குறும்பன் 15:28, 7 சூன் 2011 (UTC)
1. --இரவி 04:32, 10 சூன் 2011 (UTC)
1. --Sengai Podhuvan 19:45, 10 சூன் 2011 (UTC)
1. --அஸ்வின் 13:09, 12 சூன் 2011 (UTC)
1. --செல்வா 14:05, 12 சூன் 2011 (UTC)
1. பாஹிம் 14:15, 12 சூன் 2011 (UTC)
1. சுந்தர் <sup>\பேச்சு</sup> 16:43, 12 சூன் 2011 (UTC)
1. --சிவகோசரன் 11:18, 14 சூன் 2011 (UTC)
# ரோய் டெட்டர்சல்

**ரோய் டெட்டர்சல்** (*Roy Tattersall *, பிறப்பு: ஆகத்து 17 1922), இங்கிலாந்து அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டியிலும் , 328 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1954 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மாரீசு டேட்

**மாரீசு டேட்** (*Maurice Tate *, பிறப்பு: மே 30 1895, இறப்பு: மே 24 1956), இங்கிலாந்து அணியின் துடுப்பாட்டக்காரர். இவர் 39 தேர்வுத் துடுப்பாட்டப் போட்டியிலும் , 679 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபிரெட் டேட்

**ஃபிரெட் டேட்** (*Fred Tate*, பிறப்பு: சூலை 24 1867, இறப்பு: பிப்ரவரி 24 1943) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 320 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்ரம் சொலன்கி

**விக்ரம் சொலன்கி** (*Vikram Solanki*, பிறப்பு: ஏப்ரல் 1 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 51 ஒருநாள் பன்னாட்டுத் துடுப்பாட்டப் போட்டிகளிலும் 245 முதல்தர துடுப்பாட்டப் போட்டிகளிலும், 343 ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். 2000 - 2006 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஜெரமி சினேப்

**ஜெரமி சினேப்** (*Jeremy Snape*, பிறப்பு: ஏப்ரல் 27 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 ஒருநாள் பன்னாட்டுத் துடுப்பாட்டப் போட்டிகளிலும் 121 முதல்தர துடுப்பாட்டப் போட்டிகளிலும், 273 ஏ-தர துடுப்பாட்டப் போட்டிகளிலும், ஒரு இருபதுக்கு -20 போட்டியிலும் கலந்து கொண்டுள்ளார். 2001 - 2002 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# நீல் சிமித் (1967)

**நீல் சிமித்** (*Neil Smith*, பிறப்பு: சூலை 27 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1986 - 1996 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மைக்கல். ஜே. சிமித்

**மைக்கல். ஜே. சிமித்** (*Michael J. Smith )*, பிறப்பு: சனவரி 4 1942, இறப்பு: நவம்பர் 12 2004), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 5ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1973 - 1974 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# தாயமங்கலம்

**தாயமங்கலம்** (ஆங்கிலம்:Thayamangalam) என்பது தமிழ்நாடு சிவகங்கை மாவட்டம், இளையான்குடி வட்டம், இளையான்குடி ஊராட்சி ஒன்றியத்தில் உள்ள ஒரு கிராமம் ஆகும்.  
இக்கிராமம் மதுரையிலிருந்து 68 கி.மீ. தூரத்தில் உள்ளது. இங்கு புகழ்பெற்ற முத்துமாரியம்மன் கோவில் உள்ளது. இந்தபுகழ்மிக்க அம்மன் கோவில் காரணமாக இந்த ஊர் தாயமங்கலம் (அம்மா-தாய்) என பெயர் பெற்றுள்ளது. பல்வேறு சமுதாய மக்கள் வசிக்கிறார்கள். இலங்கை அகதிகள் முகாம் ஒன்று இங்கு உள்ளது.  
இங்கு விவசாயம் முக்கிய தொழிலாக உள்ளது. அருகில் உள்ள ஊர்களான இளையான்குடி, மானாமதுரை, சிவகங்கை, மதுரை ஆகிய ஊர்களில் இருந்து பேருந்து வசதி உள்ளது. ஆரம்ப சுகாதார மையம், தபால் அலுவலகம், உயர்நிலைப் பள்ளி, குழந்தைகள் நலமையம் ஆகியன இவ்வூரில் உள்ளன.
# தாயமங்கலம்

### வரலாறு

300 ஆண்டுகளுக்கு முன்னர் இராமநாதபுரத்து வணிகர்கள் தங்களது விளைபொருள்களை பாண்டிய நாட்டுத் தலைநகரான மதுரையம்பதிக்கு எடுத்துச் சென்று வணிகம் செய்து வந்தனர். முத்துச்செட்டியார் என்பவர் இவ்வணிகர்களில் குறிப்பிடத்தக்கவர். அவர் மீனாட்சி அம்மனிடமும் சொக்கநாதரிடனும் மிகுந்த பக்தி உடையவராய் இருந்தார். மதுரையில் தனது வேலை முடித்துத் திரும்புமுன் தவறாது மீனாட்சி சொக்கநாதரை வழிபடுவது அவரது வழக்கமாய் இருந்தது. அவர் செல்வந்தராய் இருந்தும் அவருக்கு மக்கட்பேறு கிட்டவில்லை.  
முத்துச்செட்டியார் ஒரு நாள் மதுரையிலிருந்து திரும்பி வந்து கொண்டிருந்த போது சின்னமன்னூரில் ஒரு பெண் குழந்தை யாரும் அருகில் இல்லாமல் தனியே அழுது கொண்டிருக்கக் கண்டார். அழுது கொண்டிருந்த குழந்தையை வாரியணைத்துக் கொண்டவர் அருகில் யாரும் அக்குழந்தைக்குரியவராகக் காணப்படாததால் அன்னை மீனாட்சித் தன் மேல் இரக்கம் கொண்டு அக்குழந்தையைத் தனக்காகவே அனுப்பியுள்ளதாக எண்ணித் தானே கூட்டிக் கொண்டுபோய் வளர்க்க எண்ணினார்.  
குழந்தையைக் கூட்டிக் கொண்டு வரும் வழியில் ஒரு ஆற்றைக் கண்டவர் ஆற்றின் கரையில் குழந்தையை இருக்கச் செய்து விட்டு குளிப்பதற்காக ஆற்றுக்குள் இறங்கினார். குளித்து முடித்து திரும்பி வந்து பார்த்தால் குழந்தையைக் காணவில்லை. சுற்றுமுற்றும் எங்கு தேடியும் குழந்தை கிடைக்கவில்லை. வேறுவழியில்லாமல் தாளாத துயருடன் வீடு சென்றவர் தன் மனைவியிடம் நடந்த விவரத்தைக் கூறி வருந்தினார். துயரத்தினால் உண்ணாமல் உறங்கிக்கொண்டிருந்த அவரது கனவில் அக்குழந்தை வந்து தான் கள்ளிக்காட்டில் உறைவதாகவும் அவ்விடத்தில் தனக்கு சிலை செய்து வைத்து வணங்கும்படியும் தெரிவித்தது. குழந்தையைத் தோளில் சுமந்து சென்றபோது அக்குழந்தை அவரிடம் அவர் பெயருடன் அம்மன் பெயரையும் சேர்த்துக் கொள்ளச் சொன்னதால் அம்மனுக்கு "முத்துமாரி" என பெயரிடப்பட்டது. அக்குழந்தை கண்டெடுக்கப்பட்ட இடத்தில் ஆற்று மணலைக் கொண்டு அம்மன் சிலை செய்யப்பட்டு கூரை வேயப்பட்ட ஒரு சிறு கோவிலுக்குள் வைத்து வணங்கப்பட்டது.  
இந்த அம்மனை வழிபடுவோருக்கு அனைத்து செல்வங்களும் கிடைக்கும் என்ற நம்பிக்கை மக்களிடையே உள்ளது. செல்வந்தர்களிடமிருந்தும் அயல்நாட்டினரிடமிருந்தும் பெறப்பட்ட நன்கொடையால் கோவில் விரிவுபடுத்தப்பட்டுள்ளது. அம்மனின் கருங்கல்லான அம்மன் சிலையும் கோவிலும் 1914ல் உருவானது.  
ஏழு தலைமுறையாக முத்துச்செட்டியார் வழிவந்தவர்கள் இக்கோவிலைப் பராமரித்து வருகிறார்கள். அவ்வழி வந்த திரு என். எ. முத்துப்பால் செட்டியார் என்பவர் 1-12-1967 இல் இந்து சமய அறக்கட்டளை வாரியம் மற்றும் மதுரை ஆட்சியாளரால் (1180/68 சட்டப்படி) கோவில் அதிகாரியாக நியமிக்கப்பட்டு 3-4-2001 தனது மறைவு வரை பொறுப்பிலிருந்தார். அதன் பிறகு 4-4-2001 இல் அவரது மகன் வெங்கடேசன் செட்டியார் பரம்பரைவழி அறங்காவலராக இந்து சமய அறக்கட்டளை வாரியத்தால் நியமிக்கப்பட்டார். இக்கோவில் விலக்களிக்கப்பட்டக் கோயிலாக 1934 ஆம் ஆண்டில் 2286(a.O. 327/34) தேதி செப்டம்பர் 19 -ஆணையின் படி, சென்னை வாரிய ஆணையரால் அறிவிக்கப்பட்டது.
# தாயமங்கலம்

## திருவிழா

இங்குள்ள அருள்மிகு முத்துமாரியம்மன் திருக்கோவில் மிகவும் புகழ் பெற்ற திருத்தலம் ஆகும். இக்கோவிலில் வருடா வருடம் தமிழ் மாதம் பங்குனி 15ம் தேதி முதல் 10 நாட்களுக்கு மிக விமரிசையாக திருவிழா நடைபெறும். இந்த 10 நாட்கள் கொண்ட திருவிழாவில் தேரோட்டம் மிகவும் சிறப்பான வைபவம் ஆகும். தேரோட்டத்தின் பொழுது முத்துமாரிஅம்மன் அமர்ந்திருக்கும தேரை அப்பகுதி வாழ் யாதவர்கள் ஓட்டிச்செல்வர். அப்பொழுது யாதவர்களுக்கு முதல் மரியாதை வழங்கப்படும்.  
திருவிழாசமயத்தில் மதுரை, பரமக்குடி, சிவகங்கை, மானாமதுரை, இராமநாதபுரம் ஆகிய ஊர்களில் இருந்து சிறப்பு பேருந்துகள் இயக்கப்படுகின்றன.
# போல் டெர்ரி

**போல் டெர்ரி** (*Paul Terry )*, பிறப்பு: சனவரி 14 1959), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 292 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1984 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# முரசு. நெடுமாறன்

**முரசு. நெடுமாறன்** (பிறப்பு: சனவரி 14 1937) மலேசியாவிலுள்ள தமிழ் எழுத்தாளர்களுள் ஒருவராவார். இவர் ஓய்வு பெற்ற ஆசிரியரும், பல்கலைக் கழக பகுதிநேர விரிவுரையாளருமாவார். தமிழ் நெறி மன்றத்தின் நிறுவுநராகவும் உள்ளார்.
# முரசு. நெடுமாறன்

## எழுத்துத் துறை ஈடுபாடு

1950 தொடக்கம் முதல் இவர் மலேசியா தமிழ் இலக்கியத்துறையில் ஈடுபட்டு வருகின்றார். இவர் கவிதைகள், குழந்தைக் கவிதைகள் போன்றவற்றையே அதிகம் எழுதி வருகின்றார். இவை இரண்டும் பற்றிய ஆராய்ச்சி எனும் கருப்பொருள்களிலேயே இவரது பெரும்பாலான எழுத்துப் படைப்புகள் காணப்படுகினறன. இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. இவர் பெருமுயற்சியுடன் மலேசியத் தமிழ்க் கவிதைகளைத் திரட்டி ஓர் ஆய்வுக் கட்டுரையுடனும் விளக்கக் குறிப்புகளுடனும் ஆயிரத்துக்கும் மேற்பட்ட பக்கங்கள் கொண்ட நூலாகப் பதிப்பித்துள்ளார்.
# வெ. நீலவேணி

**வெ. நீலவேணி** மலேசியாவில் எழுத்தாளர்களுள் ஒருவராவார்.
# வெ. நீலவேணி

## எழுத்துத் துறை ஈடுபாடு

1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகளும், கட்டுரைகளும், விமர்சனங்களும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வெ. நீலவேணி

## பரிசில்களும், விருதுகளும்

- தமிழ் நேசன் பவுன் பரிசு இரண்டு முறை பெற்றுள்ளார்.
- சி. வீ. குப்புசாமி விருது மலேசியத் தமிழ் எழுத்தாளர் சங்கம் (2001)
- மலேசியத் தமிழ் எழுத்துலகம் தளத்தில் வெ. நீலவேணிபக்கம்
# வார்ப்புரு:Vancite book

<span
| <nowiki/> id="}}"
}}>}}}}}}}}}}}}
| }}
|Authorlink2=}}
|Authorlink3=}}
|Authorlink4=}}
|Authorlink5=}}
|Authorlink6=}}
|Authorlink7=}}
|Authorlink8=}}
|AuthorMask=}}
|AuthorSep=}&#32;
|EtAl=&#32;*et al*
|Given1=}}
|Given2=}
|Given3=}
|Given4=}
|Given5=}
|Given6=}
|Given7=}
|Given8=}
|NameSep=}&#32;
|Surname1=}}}}}
|Surname2=}}}}
|Surname3=}}
|Surname4=}}
|Surname5=}}
|Surname6=}}
|Surname7=}}
|Surname8=}}
|Surname9=}}
|Trunc=8
}}}&#32;
}}}}}}
| In:&#32;}}}}
|Authorlink2=}
|Authorlink3=}
|AuthorSep=}&#32;
|EtAl=&#32;*et al*
|Given1=}}
|Given2=}
|Given3=}
|NameSep=}&#32;
|Surname1=}}}}
|Surname2=}
|Surname3=}
|Surname4=}
|Trunc=3
}}.&#32;
}}
}}
| &#32;}}
}}
| &#32;}}
}} | &#32;}}
}}}} | .
}}
}}).
}}}}}}
}}}
| &#32;}}}.
}}</span><noinclude>  
</noinclude>
# வார்ப்புரு:Vancite web

<span
| <nowiki/> id="}}"
}}>}}}}
|Authorlink2=}
|Authorlink3=}
|Authorlink4=}
|Authorlink5=}
|Authorlink6=}
|Authorlink7=}
|Authorlink8=}
|AuthorMask=}
|AuthorSep=&#59;&#32;
|EtAl=&#32;*et al*
|Given1=}}
|Given2=}
|Given3=}
|Given4=}
|Given5=}
|Given6=}
|Given7=}
|Given8=}
|NameSep=,&#32;
|Surname1=}}}
|Surname2=}}
|Surname3=}
|Surname4=}
|Surname5=}
|Surname6=}
|Surname7=}
|Surname8=}
|Surname9=}
|Trunc=8
}}}
}}}
| &#32;'']
| <nowiki/> &#91;}&#93;
| }}
}}<nowiki/>
}}''
}}
}}
| &#32;}}
}}
}}}}
| <nowiki/>; }}}}
}}.
}}</span><noinclude>  
</noinclude>
# வார்ப்புரு:Vancite journal

<span
| <nowiki/> id="}}"
}}>}}}}}}}}}
|Authorlink2=}
|Authorlink3=}
|Authorlink4=}
|Authorlink5=}
|Authorlink6=}
|Authorlink7=}
|Authorlink8=}
|AuthorMask=}
|AuthorSep=}&#32;
|EtAl=&#32;*et al*
|Given1=}}
|Given2=}
|Given3=}
|Given4=}
|Given5=}
|Given6=}
|Given7=}
|Given8=}
|NameSep=}&#32;
|Surname1=}}}}}
|Surname2=}}}}
|Surname3=}}
|Surname4=}}
|Surname5=}}
|Surname6=}}
|Surname7=}}
|Surname8=}}
|Surname9=}}
|Trunc=8
}}}
}}}}}
| &#32;*<nowiki/>}}}}}<nowiki/>*
}}}
| }
}}
}}}}}
| | &#32;}} }}
}}}}}
| <nowiki/>:}}}}.
| }}}}} | . }}
}}</span><noinclude>  
</noinclude>
# தொல்காப்பியம் விளிமரபுச் செய்திகள்

தொல்காப்பியம் எழுத்து, சொல், பொருள் என்று மூன்று அதிகாரங்களாகப் பகுக்கப்பட்டுள்ளது. ஒவ்வோர் அதிகாரமும் 9 இயல்களைக் கொண்டது. இந்த **விளிமரபு** சொல்லதிகாரத்தில் நான்காவது இயலாகும்.  
தொல்காப்பியருக்கு முன் வாழ்ந்தவர்கள் வேற்றுமையை ஏழு பிரிவாக்கிக் கண்டனர். தொல்காப்பியர் விளி வேற்றுமையையும் சேர்த்து வேற்றுமை எட்டு என்று காட்டியுள்ளார். எனவே இவர் புகுத்திய எட்டாவது விளி-வேற்றுமைக்குத் தனி இயல் ஒன்றை வைத்துக்கொண்டு விளக்குகிறார்.  
பெயரை அழைப்பது அல்லது கூப்பிடுவது விளி-வேற்றுமை. இது எட்டாம் வேற்றுமை.  
இந்த விளி வேற்றுமைக்கு உருபு இல்லை. இந்த வேற்றுமையில் பெயர் தன் இயல்பு நிலையிலேயே இருக்கும். அல்லது திரியும்போது, ஈறு திரிதல், ஈற்றயல் திரிதல், பிறிது வந்து அடைதல் ஆகிய மூன்று மாற்றங்கள் நிகழும்.  
வழக்கம்போல் தொல்காப்பியர் சொற்களை உயர்திணை, அஃறிணை எனப் பாகுபடுத்திக் கொண்டும், உயிரீறு, மெய்யீறு என்று பாகுபடுத்திக் கொண்டும் விளிகொள்ளும் பாங்கை விளக்குகிறார். இங்கு அவர் குறிப்பிட்டுள்ள பொருள் நோக்கில் பாகுபாடு செய்துகொண்டு தொகுத்துப் பார்க்கிறோம். (எந்த நூற்பாவில் செய்தி உள்ளது என்பது இங்கு எண்ணிட்டுக் காட்டப்பட்டுள்ளது.  
விளி கொள்ளும் பெயர் மட்டுமே விளி ஏற்கும் -1-
விளி கொள்ளும் பாங்கை இனிக் காணலாம் -2-
# தொல்காப்பியம் விளிமரபுச் செய்திகள்

## உயர்திணை

உயிர்-இறுதி
:உயர்திணையில் இ உ ஐ ஓ எழுத்தில் முடியும் உயிரிறுதிச் சொற்கள் மட்டுமே விளி கொள்ளும். -3-
::இ என்பது ஈ ஆகும் -4- நம்பி - நம்பீ
::ஐ என்பது ஆய் ஆகும் -4- நங்கை – நங்காய்
::ஓ என்பது ஏ ஏற்கும் -5- கோ - கோவே
::உ எனபது ஏ ஏற்கும் -5- வேந்து – வேந்தே
:இங்கு உ எழுத்து குற்றியலுகரம் -6-
:இந்த 4 எழுத்து அல்லாமல் பிற எழுத்துக்கள் உயர்திணையில் விளி ஏலா -7-
:இ இறுதி அளபெடை கொள்ளும் -8- தோழி – தோழீஇ
:(கணி – கணியே என்பதில் கணி என்பது பட்டப்பெயர்)
மெய்-இறுதி
:உயர்திணையில் ன ர ல ள ஒற்றில் முடியும் சொற்கள் விளி ஏற்கும் -11-
:அன் இறுதி ஆ ஆகும் -13- சோழன் – சோழா, சேர்ப்பன் – சேர்ப்பா
# தொல்காப்பியம் விளிமரபுச் செய்திகள்

## உயர்திணை

### அளபெடைப் பெயர்

அளபெடைப்பெயர் அளபெடையாக விளி கொள்ளும் -18-
:அழாஅன் (=அழல் மூட்டிச் சுடுபவன்), புழாஅன் (=புழை என்னும் குகையில் வாழ்பவன்)
:மகாஅர், சிறாஅர் – அளபெடைப்பெயர் -24-
:‘மகாஅளின் நிறம் போல் மழை’ – அளபெடைப்பெயர் இயல்பு -32-
# தொல்காப்பியம் விளிமரபுச் செய்திகள்

## உயர்திணை

### அண்மை விளி

உயிர்-இறுதி
:நம்பி வாழி, நங்கை வாழி, வேந்து வாழி, தோழி வாழி, அன்னை வாழி (இயல்பு) -10-
மெய்-இறுதி
:அண்மை விளி ஆயின் அன் இறுதி அ ஆகும் -14- ஊரன் – ஊர, சேர்ப்பன் – சேர்ப்ப
# தொல்காப்பியம் விளிமரபுச் செய்திகள்

## உயர்திணை

### சேய்மை

:நம்பீ சாத்தா -35-
:அம்மா சாத்தா -36-
# தொல்காப்பியம் விளிமரபுச் செய்திகள்

## உயர்திணை

### ஈற்றயல் நீட்டம்

ஈற்றயல் நீட்டச் சொல்
:ஆன் இறுதி இயற்கையாகும் -15- சேரமான், மலையமான்
:எம்மான், கோமான் -28-
ஈற்றயல் நீடும் சொல்
:குரிசில் – குரிசீல், தோன்றல் – தோன்றால் (ஈற்றயல் நீட்டம்) -27-
:பார்ப்பார் – பார்ப்பீர் (ஆர் – ஈர்) -21-
:கூத்தர் – கூத்தீர் (அர் – ஈர்) -21-
# தொல்காப்பியம் விளிமரபுச் செய்திகள்

## உயர்திணை

### தொழில்-பெயர்

:ஆன் இறுதி ஆய் ஆகும் - உண்டான் – உண்டாய்! -16-
:உண்டார் – உண்டீரே (ஆர் – ஈர்+ஏ) -22-
:உண்டாள் – உண்டாய் -29-
# தொல்காப்பியம் விளிமரபுச் செய்திகள்

## உயர்திணை

### பண்புப்பெயர்

:ஆன் இறுதி ஆய் ஆகும் - கரியான் – கரியாய்! -17-
:செய்யார் – செய்யீரே (ஆர் – ஈர்+ஏ) -23-
:கரியாள் – கரியாய் -29-
# தொல்காப்பியம் விளிமரபுச் செய்திகள்

## உயர்திணை

### முறைப்பெயர்

:ஐ இறுதி ஆ ஆகும் - அன்னை – அன்னா -9-
:ஏ கொள்ளும் - மகன் – மகனே! -19-
:மகள் – மகளே -30-
# தொல்காப்பியம் விளிமரபுச் செய்திகள்

## விளி ஏலாப் பெயர்கள்

:உயர்திணையில் ன ர ல ள அல்லாத ஒற்றில் முடியும் சொல் விளி கொள்ளாது -12-
:தான், யான், -20-
:நீயிர், -26-
:அவன், இவன், உவன், யாவன்(எவன்) -20-
:அவர், இவர், உவர் –-25-
:யாவர் –-26-
:அவள், இவள், உவள், யாவள் –-31-
:நமன், நமள், நமர் -37-
:நுமன், நுமள், நுமர் -37-
:தமன், தமள், தமர் -37-
:எமன், எமள், எமர் -37-  
:தம்மான், எம்மான், நும்மான் – போன்றவை. -37-
# தொல்காப்பியம் விளிமரபுச் செய்திகள்

## இவற்றையும் காண்க

- வேற்றுமை நெறி (விளக்கம்)
# தொல்காப்பியம் விளிமரபுச் செய்திகள்

## கருவிநூல்

1. தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
1. தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
1. தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
1. தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
1. தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
# தொல்காப்பியம் விளிமரபுச் செய்திகள்

## வெளிப் பார்வை

1. தொல்காப்பியம் மூலம்
1. தொல்காப்பியம் மூலம்
1. தொல்காப்பியம் விளிமரபு மூலமும் செய்தியும்
# இந்திரா காந்தி தேசிய திறந்தநிலைப் பல்கலைக்கழகம்

**இந்திரா காந்தி தேசிய திறந்தநிலைப் பல்கலைக்கழகம்** இந்தியத் தலைநகர் புதுதில்லியில் அமைந்துள்ள ஒரு தேசிய பல்கலைக்கழகம் ஆகும். இந்தியாவின் முன்னாள் பிரதம மந்திரி இந்திரா காந்தியின் பெயரைக் கொண்டிருக்கும் இப்பல்கலைக்கழகம் 1985 ஆம் ஆண்டு இந்திய நாடாளுமன்ற சட்டம் **1985 இன் இந்திரா காந்தி தேசிய திறந்தநிலைப் பல்கலைக்கழகச் சட்டம்** என்ற சட்டத்தை இயற்றிய பின்னர் 2000 கோடி இந்திய ரூபாய் முதலீட்டில் நிறுவப்பட்டது.
# இலங்கையின் கொலைக்களம்

**இலங்கையின் கொலைக்களம்** (*Sri Lanka’s Killing Fields*) என்பது ஈழப் போரின் இறுதிக் கட்டத்தில் நடந்த ஈழத்தமிழர் இனப்படுகொலை பற்றிய ஒர் ஆங்கில ஆவணப் படம் ஆகும். இதனை பிரித்தானியத் தொலைக்காட்சியான சனல் 4 சூன் 14, 2011 அன்று பொதுவில் ஒளிபரப்பியது. இலங்கையில் இனப்படுகொலை, போர் குற்றங்கள், மனித இனத்துக்கெதிரான குற்றங்கள், மீறல்கள் நடந்தற்கு ஒரு முக்கிய சாட்சியாக இது கருதப்படுகிறது.. இலங்கையின் கொலைக்களம் ஆவணப் படத்தின் இரண்டாவது பகுதி "தண்டிக்கப்படாத போர்க்குற்றங்கள்" என்ற தலைப்பில் 2012, மார்ச் 14 ஆம் நாள் சேனல் 4 வெளியிட்டது.
# இலங்கையின் கொலைக்களம்

## ஐ.நா மனித உரிமைகள் அவையில் ஒளிபரப்பு

இலங்கையின் படுகொலைக்களம் பொதுவில் ஒளிபரப்பப்படும் முன்பு, இது ஐ.நா மனித உரிமைகள் அவையில் மனித உரிமைகள் அமைப்புகளின் வேண்டுதலால் சூன் 3 அன்று காண்பிக்கப்பட்டது.
# இலங்கையின் கொலைக்களம்

## தாக்கம்

இந்த ஆவணப் படம் வெளியிடப்பட்டதைத் தொடர்ந்து பிரித்தானிய அரசு, இலங்கையில் போர்க் குற்றங்களுக்கான விசாரணை நடைபெற வேண்டும் என்ற தனது கோரிக்கையை மீண்டும் வலியுறுத்தியது.
# இலங்கையின் கொலைக்களம்

## தண்டிக்கப்படாத போர்க்குற்றங்கள்

இலங்கையின் கொலைக்களம் ஆவணப் படத்தின் இரண்டாவது பகுதி "இலங்கையின் கொலைக்களங்கள்: தண்டிக்கப்படாத போர்க்குற்றங்கள்" 2012, மார்ச் 14 ஆம் நாள் வெளியிடப்பட்டது. மிகத் தெளிவான நான்கு சம்பவங்களின் அடிப்படையில் இலங்கை அரசுப் படைகள் மேற்கொண்ட போர்க்குற்றங்கள் இந்த ஆவணப்படத்தில் ஆராயப்பட்டுள்ளன. முதலாவது ஆவணப்படத்தில் தெரிவிக்கப்பட்ட போர்க்குற்றச்சாட்டுக்கள் தொடர்பில் இதுவரையில் எந்தவிதமான விசாரணைகளும் நடத்தப்படவில்லை என்பதைக் குறிப்பிட்டுக் காட்டியுள்ள இந்தக் காணொளியில் போர்க் குற்றங்களுக்கான மேலும் ஆதாரங்களைத் தான் வெளியிடுவதாகக் குறிப்பிடுகிறது. இக்காணொளியில் இறுதிக் கட்டப் போரின் போது நடைபெற்றதாக கூறப்படும் படுகொலைகள், மனித உரிமை மீறல்கள், போர்குற்றங்கள் குறித்த காட்சிகள் இடம் பெற்றுள்ளன. விடுதலைப் புலிகள் இயக்கத் தலைவர் பிரபாகரனின் இளைய மகன் பாலச்சந்திரன் படுகொலை செய்யப்பட்டது உள்ளிட்ட காட்சிகளும் இடம் பெற்றுள்ளன.
# நெகிரி செம்பிலான்

**நெகிரி செம்பிலான்** நெகிரி மலாய்: *Nogoghi Sombilan*, *Nismilan*; மலாய்: *Negeri Sembilan*; ஆங்கிலம்: *Negeri Sembilan*; சீனம்: 森美兰州) என்பது மலேசியாவின் 13 மாநிலங்களில் ஒன்றாகும். மலேசியத் தீபகற்பத்தின் கிழக்கு கடல் கரையில் அமைந்து உள்ள இந்த மாநிலம் மலேசியாவில் ஐந்தாவது பெரிய மாநிலம் ஆகும்.  
நெகிரி செம்பிலான் என்றால் மலாய் மொழியில் ஒன்பது மாநிலங்கள் என்று பொருள். **நெகிரி** (*Negeri*) என்றால் மாநிலம்; **செம்பிலான்** (*Sembilan*) என்றால் ஒன்பது என பொருள்படும்.  
சிரம்பான் மாவட்டத்தில் மாநிலத்தின் தலைநகரமான சிரம்பான் உள்ளது. கோலா பிலா மாவட்டத்தில் அரச நகரமான செரி மெனாந்தி உள்ளது. மாநிலத்தின் மற்ற முக்கிய நகரங்கள் போர்டிக்சன், பகாவ், கோலா பிலா மற்றும் நீலாய்.
# நெகிரி செம்பிலான்

## பொது

### சொற்பிறப்பியல்

நெகிரி செம்பிலான் என்ற பெயர் நெகிரி செம்பிலானில் உள்ள ஒன்பது மாவட்டத் தலைமைத்துவங்களில் இருந்து பெறப்பட்டதாக நம்பப்படுகிறது. அந்தத் தலைமைத்துவங்கள் **நோகோகி** (*Nogoghi*) என்று அழைக்கப்படுகின்றன. அவற்றின் தலைவர்கள் உண்டாங் என்று அழைக்கப்படுகிறார்கள். உள்ளூர் பேச்சுவழக்கில் ஒவ்வொரு மாவட்டத்தின் தலைமைத்துவமும் *லுவாக்* என்று அழைக்கப்படுகிறது. மினாங்கபாவு மக்கள் மாநிலத்தின் முதல் குடியேறிகள்.
# நெகிரி செம்பிலான்

## பொது

### நிலவியல்

நெகிரி செம்பிலான் மாநிலத்திற்கு வடக்கே சிலாங்கூர், பகாங் மாநிலங்கள்;. தெற்கே மலாக்கா, ஜொகூர் மாநிலங்கள்; மேற்கே மலாக்கா நீரிணை எல்லைகளாக உள்ளன. மலாக்கா நீரிணைக்கு அடுத்து இந்தோனேசிய தீவான சுமத்திரா உள்ளது. அதற்கு அடுத்து இந்திய பெருங்கடல் பரவி உள்ளது.  
நெகிரி செம்பிலான் பல்வேறு வெப்பமண்டல மழைக்காடுகளையும்; பூமத்திய ரேகை காலநிலையையும் கொண்டுள்ளது. மாநிலத்தின் மலைத்தொடர்கள் தித்திவாங்சா மலைத்தொடர்களைச் சேர்ந்தவை.  
தித்திவாங்சா மலைகள், தெனாசெரிம் மலைகளின் தெற்குப் பகுதியில் இருந்து தொடங்குகின்றன. தெனாசிரிம் மலைத்தொடர் தெற்கு மியான்மர், தெற்கு தாய்லாந்து மற்றும் தீபகற்ப மலேசியா முழுவதும் பரவியுள்ளது. பெசார் அந்து மலை நெகிரி செம்பிலானில் உள்ள மிக உயரமான மலையாகும். தித்திவாங்சா மலைகள், நெகிரி செம்பிலானுக்கு தெற்கே அமைந்துள்ள தம்பின் மலையில் முடிவடைகின்றன.
# நெகிரி செம்பிலான்

## வரலாறு

### பண்டைய இடைக்கால வரலாறு

நெகிரி செம்பிலான் செலுபு மாவட்டம் சிம்பாங் பெர்த்தாங்கில் மிகப் பழைமையான சுண்ணாம்புக் குகைகளின் வளாகம் உள்ளது. இதை பாசோ குகைகளின் வளாகம் என்று அழைக்கிறார்கள். இங்கு 14,000 ஆண்டுகளுக்கு முன்னர் தொடக்கக்கால மனித குடியேற்றம் இருந்ததாக உறுதிப்படுத்தப்பட்டு உள்ளது. குகைகளைச் சுற்றிலும் சில கலைப்பொருட்கள்; கல் கருவிகள் மற்றும் எஞ்சிய உணவு கழிவுகள் போன்றவை கண்டுபிடிக்கப்பட்டு உள்ளன.  
கதிரியக்கக்கரிமக் காலக்கணிப்பு அடிப்படையில் கிமு 12,000-இல் கல்லான கருவிகள் அங்கு பயன்படுத்தப்பட்டதாக மதிப்பிடப்பட்டுள்ளது. நெகிரி செம்பிலானின் பிற தொடக்கக்கால மக்களான, செமலாய், செமாய், செமாங், ஜக்குன் மக்களின் மூதாதையர்கள்; அங்கு வேட்டையாடும் நாடோடிகளாக அல்லது வாழ்வாதார விவசாயிகளாக வாழ்ந்துள்ளனர்.
# நெகிரி செம்பிலான்

## வரலாறு

### மலாக்கா துறைமுக நகரம்

செஜாரா மெலாயு வரலாற்றின் படி, மலாக்கா பரமேசுவரா, நெகிரி செம்பிலான் மாநிலத்தின் சிரம்பான் பகுதியில் உள்ள செனிங் உஜோங் குடியேற்றத்திற்குச் சென்றதாகக் கூறப்படுகிறது. சுமாத்திராவைச் சேர்ந்த மினாங்கபாவு மக்கள் 15-ஆம் நூற்றாண்டில் மலாக்கா சுல்தானகத்தின் பாதுகாப்பிலும், பின்னர் ஜொகூர் சுல்தானகத்தின் பாதுகாப்பிலும் இன்றைய நெகிரி செம்பிலானில் குடியேறினர். அடாட் பெர்பாத்தே எனப்படும் அவர்களின் தாய்வழி வழக்கத்தையும் அவர்களுடன் கொண்டுவந்து உள்ளூர் வழக்கமாக மாற்றினர்.  
மலாக்கா சுல்தானகத்தின் காலத்திலிருந்து, நெகிரி செம்பிலான் மாநிலத்தின் மேற்குப் பகுதியில் உள்ள லிங்கி ஆறு, மூவார் ஆறு ஆகிய இரு ஆறுகளும் முக்கிய வர்த்தகப் பாதைகளில் ஒன்றாகப் பயன்படுத்தப்பட்டன. லிங்கி ஆறு, சுங்கை ஊஜோங்கின் ஈயம் நிறைந்த பகுதிகளை மலாக்கா துறைமுக நகரத்துடன் இணைத்தது; மூவார் ஆறு, கிழக்கே செர்த்திங் ஆறு வழியாக பகாங் ஆற்றுடன் இணைந்து, மலாக்கா துறைமுகத்திற்குச் செல்லும் பாதையை உருவாக்கியது.
# நெகிரி செம்பிலான்

## மினாங்கபாவு மக்கள்

இந்தோனேசியாவில் இருந்து 18-ஆம் நூற்றாண்டுகளில் இந்தோனேசியாவின் மினாங்கபாவு (*Minangkabau*) இனத்தவர்கள், இந்தோனேசியா மேற்கு சுமாத்திராவின் மலையபுரம் நிலப்பகுதியில் இருந்து; மலேசியாவிற்குப் புலம் பெயர்ந்தனர். அவர்கள் ரெம்பாவ்; செரி மெனாந்தி, நானிங்; செம்போல் பகுதிகளில் புதுக் குடியேற்றங்களை உருவாக்கினார்கள். அடுத்து உண்டாங் எனும் ஒரு புது நிர்வாகத் தலைவர் ஆட்சியையும் தோற்றுவித்தார்கள்.  
இவர்களின் மன்னராட்சி முறை மற்ற மாநிலங்களைக் காட்டிலும் சற்று மாறு பட்டு இருக்கிறது. ஒரு மன்னரின் மகன் வாரிசாக அமையாமல் ஒரு மாவட்டத்தின் தலைவர் மன்னராகப் பிரகடனம் செய்யப் படுவதே இந்த மாநிலத்தில் காணப்படும் சிறப்புத் தன்மை ஆகும்.
# நெகிரி செம்பிலான்

## மினாங்கபாவு மக்கள்

### யாங் டி பெர்துவான் பெசார்

நெகிரி செம்பிலான் மாநிலம் நான்கு மாவட்டப் பிரிவுகளாகப் பிரிக்கப் பட்டுள்ளது. சுங்கை ஊஜோங் மாவட்டம், ஜெலுபு, ஜொகூல் மாவட்டம், ரெம்பாவ் மாவட்டம் என நான்கு பிரிவுகள். இந்த ஒவ்வொரு மாவட்டத்திற்கும் ஒரு தலைவர் இருக்கின்றார்.  
அந்தத் தலைவரை உண்டாங் (*Undang*) என்று அழைக்கிறார்கள். மாநிலத்தின் மன்னர் பதவி காலியாகும் போது நான்கு மாவட்டத் தலைவர்களும் ஒன்று கூடி அவர்களின் நம்பிக்கைக்கு உரிய ஒருவரை மன்னராகத் தெரிவு செய்கின்றனர்.  
அப்படி தெரிவு செய்யப் படும் மன்னர், சுல்தான் என அழைக்கப் படுவது இல்லை. அதற்குப் பதிலாக யாங் டி பெர்துவான் பெசார் (*Yang di-Pertuan Besar*) என்று அழைக்கப் படுகின்றார். அவரின் பெயருக்கு முன் யாம் துவான் பெசார் (*Yam Tuan Besar*) எனும் உயர் அழைப்புச் சொல் பயன்படுத்தப் படுகிறது.
# நெகிரி செம்பிலான்

## மினாங்கபாவு மக்கள்

### பூகிஸ் படையெடுப்பு

15-ஆம் நூற்றாண்டில் மினாங்கபாவு இனத்தவர் சுமத்திராவில் இருந்து மலேசியாவில் குடியேறினர். அவர்களுக்கு மலாக்கா சுல்தான்கள் பாதுகாப்பு வழங்கினர். மலாக்கா சுல்தான்களுக்குப் பின்னர் ஜொகூர் சுல்தான்கள் உதவி வழங்கினர்.  
அந்தக் காலக்கட்டத்தில் சுமத்திராவில் இருந்து வந்த பூகிஸ் எனும் மற்றோர் இனத்தவர் ஜொகூரின் மீது தொடர்ந்து தாக்குதல் நடத்தினர். அதனால் ஜொகூர் ஆட்சி பலகீனம் அடைந்தது.  
ஆகவே, நெகிரி செம்பிலானில் வாழ்ந்து வந்த மினாங்கபாவுகள் தங்களின் சொந்த சுமத்திரா சுல்தானின் உதவியைக் கோரினர். அப்போது சுமத்திராவில் மினாங்கபாவ்களுக்கு சுல்தான் அப்துல் ஜாலில் என்பவர் சுல்தானாக இருந்தார்.
# நெகிரி செம்பிலான்

## மினாங்கபாவு மக்கள்

### மாநிலத்தின் வரலாற்று காலவரிசை

| **மலாக்கா சுல்தானகம்** | <span>1400–1511</span> |  |
| --- | --- | --- |
| **ஜொகூர் சுல்தானகம்** | <span>1528–1773</span> |  |
| **நெகிரி செம்பிலான்** (முதல் அமைவு) | <span> 1773- 19-ஆம் நூற்றாண்டு </span> |  |
| **செரி மெனாந்தியின் கூட்டமைப்பு** | <span>1889–1895</span> |  |
| (நவீன) | <span>1895–தற்போது</span> |  |
| **மலாயா கூட்டமைப்பு மாநிலங்கள்** | <span>1895–1941</span> |  |
| **ஜப்பான் பேரரசு** | <span>1942–1945</span> |  |
| **மலாயா ஒன்றியம்** | <span>1946–1948</span> |  |
| **மலாயா கூட்டமைப்பு** | <span>1948–1963</span> |  |
| **மலேசியா** | <span>1963–</span> | } |
# நெகிரி செம்பிலான்

## மினாங்கபாவு மக்கள்

### இராஜா மெலேவார்

நெகிரி செம்பிலான் மினாங்கபாவ் மக்களுக்கு உதவி செய்ய இராஜா மெலேவார் (*Raja Mahmud ibni Almarhum Sultan Abdul Jalil*) என்பவர் சுமத்திராவில் இருந்து அனுப்பப் பட்டார். ஆனால், இராஜா மெலேவார் வந்த போது இராஜா காத்திப் (*Raja Khatib*) என்பவர் தன்னைத் தானே மன்னராகப் பிரகடனம் செய்து கொண்டு ஆட்சியில் இருந்தார்.  
சினம் அடைந்த இராஜா மெலேவார், இராஜா காத்திப் மீது போர் பிரகடனம் செய்தார். போர் நடந்தது. அதில் இராஜா மெலேவார் வெற்றியும் பெற்றார். உடனே ஜொகூர் சுல்தான் புதிய ஆட்சியாளரான யாம் துவான் பெசார் இராஜா மெலேவாரை அங்கீகரித்து புதிய யாங் டி பெர்துவான் பெசாராக அறிவித்தார். யாங் டி பெர்துவான் பெசார் என்றால் எல்லா மாநிலங்களுக்கும் தலைவர் என்று பொருள். இது 1773-இல் நடந்த நிகழ்ச்சி.  
இராஜா மெலேவார் இறந்ததும் அரியணைப் போட்டி தீவிரமானது. சிலர் தங்களைத் தலைவர்களாகப் பிரகடனம் செய்து கொண்டனர். அதனால், நெகிரி செம்பிலானில் குழப்பம் ஏற்பட்டது. இந்தக் கட்டத்தில் பிரித்தானியர்கள் நெகிரி செம்பிலான் ஆட்சியில் தலையிட்டனர்.
# நெகிரி செம்பிலான்

## மினாங்கபாவு மக்கள்

### பிரித்தானிய ஆளுமை

பிரித்தானியர்களின் முதலீடுகளைப் பாதுகாக்கப் பிரித்தானியர்களுக்குச் சகல உரிமைகளும் உள்ளன எனும் காரணங்ளைச் சொல்லி சுங்கை ஊஜோங் உள்நாட்டுக் கலகத்தில் தலையிட்டனர். அதன்படி 1873-இல் சுங்கை ஊஜோங் மாவட்டம் பிரித்தானியர்களின் பாதுகாப்பின் கீழ் வந்தது.  
சுங்கை ஊஜோங் மாவட்டத்திற்கு பிரித்தானிய கண்காணிப்பாளர் (*British Resident*) நியமிக்கப் பட்டார். 1886-இல் ஜெலுபு மாவட்டம் பிரித்தானியர்களின் ஆளுமையின் கீழ் வந்தது. இதர ஜொகூல், ரெம்பாவ் மாவட்டங்கள் 1897-இல் பிரித்தானியர்களின் கைகளுக்கு மாறின.  
நெகிரி செம்பிலான் மாநிலத்தை ஜப்பானியர்கள் 1941-ஆம் ஆண்டில் இருந்து 1945-ஆம் ஆண்டு வரை ஆட்சி செய்தனர். நெகிரி செம்பிலான் மாநிலம் 1948-இல் மலாயா கூட்டமைப்பு மாநிலங்கள் அமைப்பில் இணைந்தது. பின்னர் 1963-இல் மலேசியா கூட்டமைப்பு உருவானதும் அதில் ஒரு மாநிலமாக உறுப்பியம் பெற்றது.
# நெகிரி செம்பிலான்

## கலாசாரம்

நெகிரி செம்பிலான் மாநிலத்தில் மினாங்கபாவு கலாசாரமே முதன்மை வகிக்கின்றது. மினாங்கபாவ் கலாசாரம் சுமத்திராவின் பகாருயோங் எனும் மலையபுர இராச்சியத்தில் இருந்து வந்ததாகும். மினாங்கபாவ் என்பது மெனாங் கெர்பாவ் (*Menang Kerbau*) எனும் மலாய்ச் சொல்லில் இருந்து வந்தது. மெனாங் (*Menang*) என்றால் வெற்றி. கெர்பாவ் (*Kerbau*) என்றால் எருமை என்று பொருள்படும். வெற்றி பெறும் எருமை என்று பொருள் படுகிறது.  
மினாங்கபாவு இனத்தவரின் வீட்டுக் கூரைகள் மிக அழகாகவும், ஒய்யாரமாகவும் உருவாக்கப்பட்டு இருக்கும். அவர்களின் கட்டிடக்கலை தனித்தன்மை வாய்ந்தது.  
நெகிரி செம்பிலான் மாநிலத்தில் பெரும்பாலான வீடுகள் மினாங்கபாவு கலாசாரப் பின்னணியைக் கொண்டவை. அதே அமைப்பில் சிரம்பான் நகராண்மைக் கழக இல்லம், மாநில இல்லம், மாநில அரும்பொருள் காட்சியகம் போன்றவை கட்டப்பட்டுள்ளன.
# நெகிரி செம்பிலான்

## கலாசாரம்

### மினாங்கபாவு கலாசாரம்

மினாங்கபாவு கலாசாரத்தின்படி ஆண்களைவிட, பெண்களுக்குத்தான் முதன்மையும் முக்கியத்துவமும் வழங்கப்படுகின்றன. பெண்களிடம் ஆண்கள் பணிந்து போக வேண்டும். அதற்கு அடாட் பெர்பாத்தே (*Adat Perpatih*) என்று பெயர். இது மிகவும் பழமை வாய்ந்த பண்பு வழக்கம் ஆகும்.  
பல நூற்றாண்டுகளாகப் 'பெண்மைக்கு முதன்மை' எனும் பழக்க வழக்கத்திற்கு முக்கியத்துவம் வழங்கப்பட்டு வருகின்றது. சமூக குடும்ப நிகழ்ச்சிகள், சமூகக் கலாசார ஒன்றுகூடும் நிகழ்ச்சிகள் போன்றவற்றில் பெண்களுக்குத்தான் முதல் வாய்ப்புகள். பெண்களை முன்னுநிலைப் படுத்தி, ஆண்கள் அவர்களுக்குத் துணையாக இருப்பார்கள்.
# நெகிரி செம்பிலான்

## கலாசாரம்

### மினாங்கபாவு பெண்கள்

பெண்களுக்கு முதன்மைத் தன்மை வழங்கப்படுவதை மாற்றி அமைக்க, மலேசியாவில் பிரித்தானியர்களும், இந்தோனேசியாவில் டச்சுக்காரர்களும், பெரும் முயற்சி செய்தார்கள். இருப்பினும் வெற்றி பெற முடியவில்லை. மினாங்கபாவு மக்களுடன் ஆழமாய்க் கலந்துவிட்ட அந்தக் கலாசாரத்தை மாற்றி அமைக்க அவர்களால் முடியவில்லை.  
பொதுவாக, மினாங்கபாவு பெண்கள் தங்களின் கணவர்களை அவ்வளவு எளிதில் விவாகரத்துச் செய்யவிட மாட்டார்கள். விவாகரத்து என்பது ஒரு தப்பான செயல் என்று மினாங்கபாவு பெண்கள் கருதுகின்றனர். இந்தக் கலாசாரம் நெகிரி செம்பிலான் மாநிலத்தில், இன்னும் பரவலாக இருந்து வருகிறது.
# நெகிரி செம்பிலான்

## கலாசாரம்

### தமிழ்-மினாங்கபாவு குடும்பங்கள்

அண்மைய காலங்களில் அந்த நிலைமை மாறி விட்டது. மேற்கத்திய கலாசாரத்தின் ஊடுருவல்களால் விவாகரத்து என்பது சாதாரணமாகி வருகிறது. தமிழர்கள் பலர் மினாங்கபாவு பெண்களைத் திருமணம் செய்துள்ளனர்.  
கோலா பிலா, பகாவ், செலுபு போன்ற இடங்களில் தமிழ் - மினாங்கபாவு குடும்பங்களைப் பார்க்கலாம். அவர்களுக்குப் பிறந்த குழந்தைகள் பலர் வழக்கறிஞர்களாக, மருத்துவர்களாக, கணினித்துறை வல்லுநர்களாகப் பணி செய்கின்றனர். இவர்கள் இசுலாமிய சமயத்தைப் பின்பற்றுகின்றனர்.  
சின்ன வயதிலேயே தமிழர்கள் திருமணம் செய்து கொள்ளும் பழக்கம், நெகிரி செம்பிலான் மாநிலத்தில் சற்றுக் கூடுதலாக உள்ளது. அப்படி திருமணம் செய்து கொள்ளும் பலருக்கு முறையான பதிவுகள் இல்லை. பெரும்பாலான இளம் தம்பதியினர் சிரம்பான் நகருக்கு குடிபெயர்கின்றனர். இது ஒரு சமுதாய பிரச்னையாகவும் மாறி வருகின்றது.
# நெகிரி செம்பிலான்

## காலநிலை

நெகிரி செம்பிலான் மாநிலம் கோப்பென் காலநிலை வகைப்பாட்டின் கீழ் பூமத்திய ரேகை காலநிலையைக் கொண்டு உள்ளது. ஆண்டு முழுவதும் மழை பெய்யும்; மேலும் வெப்பமாகவும் ஈரப் பதமாகவும் இருக்கும். இடியுடன் கூடிய கனத்த மழை பெரும்பாலும் ஆண்டுக்கு இரண்டு முறை ஏற்படும். அத்துடன் மாற்றத்தின் போது பருவமழை மிக அதிகமாக இருக்கும்.  
வறண்ட பருவநிலை முதல் பருவமழை மாற்றத்தின் போது ஏற்படுகிறது; அதாவது ஆகஸ்டு மாதம் முதல் செப்டம்பர் மாதம் வரை அந்த வறண்ட பருவநிலை நீடிக்கிறது.
# நெகிரி செம்பிலான்

## காலநிலை

### தென்மேற்கு பருவப் பெயர்ச்சிக் காற்று

மேலும் தென்மேற்கு இந்திய-ஆஸ்திரேலிய பருவமழைகள் கொண்டு வரும் ஈரப்பதத்தை; சுமாத்திராவில் உள்ள பாரிசான் மலைகள் தடுத்து விடுகின்றன. இதனால் நெகிரி செம்பிலான் மாநிலத்தின் கிழக்கு கடற்கரையில் மழைக்கால நிலைமையிலும் மாற்றம் ஏற்படுகிறது.  
வடகிழக்கில் இருந்து வீசும் போர்னியோ-ஆஸ்திரேலிய பருவமழையில், நெகிரி செம்பிலான், மலாக்கா, ஜொகூர் மற்றும் தீபகற்ப மலேசியாவின் கிழக்குக்கரை கடலோர மாநிலங்களான கிளாந்தான், திராங்கானு மற்றும் பகாங் ஆகியவை பருவமழையின் எழுச்சியால் மிகவும் பாதிக்கப்படுகின்றன; அத்துடன் தென் சீனக் கடலில் கடல் சீற்றமும் ஏற்படுகிறது.
# நெகிரி செம்பிலான்

## அரசியலமைப்பு

நெகிரி செம்பிலான் மாநிலத்தின் அரசியலமைப்புச் சட்டத் திட்டங்கள் 1959 மார்ச் 26=இல் அமலுக்கு வந்தன. அதன்படி யாங் டி பெர்துவான் பெசார் என்பவர் மாநிலத்தின் ஆட்சியாளராக இயங்குவார். அவர்தான் மாநிலத்தின் மன்னர்.  
தற்சமயம் மாட்சிமிகு நெகிரி செம்பிலான் துவாங்கு முகிரிஸ் மாநில மன்னராக விளங்குகின்றார். அவருக்கு முன்பு துங்கு ஜாபார் துவாங்கு அப்துல் ரகுமான் மன்னராக இருந்தார். இவர் 27 டிசம்பர் 2008-இல் இயற்கை எய்தினார்.
# நெகிரி செம்பிலான்

## அரசியலமைப்பு

### ஆட்சியாளர் தேர்வு முறை

நெகிரி செம்பிலானில் அதன் ஆட்சியாளர் தேர்ந்தெடுக்கப் படும் முறை மற்ற மாநிலங்களைக் காட்டிலும் மாறுபட்டு உள்ளது. மாநிலத்தின் உள்ள உண்டாங் எனும் மாவட்டத் தலைவர்கள் ஆட்சியாளரைத் தேர்வு செய்கின்றனர். மாவட்டத் தலைவர்களை உண்டாங் என்று அழைக்கின்றனர்.  
நெகிரி செம்பிலான் மாநிலத்தில் உள்ள நான்கு உண்டாங்குகளுக்கு மட்டுமே ஆட்சியாளரைத் தேர்வு செய்யும் உரிமை உண்டு. அந்த நான்கு உண்டாங்குகள்:  
- சுங்கை ஊஜோங் உண்டாங்
- ஜெலுபு உண்டாங்
- ஜொகூல் உண்டாங்
- ரெம்பாவ் உண்டாங்  
ஆட்சியாளர்த் தேர்வில் உண்டாங்குகள் வாக்கு அளிக்கலாம். ஆனால், அவர்கள் ஆட்சியாளர் தேர்தலில் வேட்பாளராக நிற்க முடியாது. நெகிரி செம்பிலானின் ஆட்சியாளர் தேர்தலில் நிற்க வேண்டுமானால் அவர் ஒரு மலாய்க்கார ஆணாக இருக்க வேண்டும். ராஜா ராடின் இப்னி ராஜா லெங்காங் பாரம்பரியத்தில் பிறந்தவராக இருக்க வேண்டும்.
# நெகிரி செம்பிலான்

## நெகிரி மாநிலச் சட்டமன்றம்

, சிரம்பான்]]  
நெகிரி செம்பிலான் மாநில ஆட்சிக்குழுவில் மந்திரி பெசார் மற்றும் பத்து உறுப்பினர்கள் உள்ளனர். மாநில ஆட்சிக்குழுவின் தலைவராக இருப்பவர் மந்திரி பெசார். நெகிரி செம்பிலான் மாநில சட்டமன்றம் என்பது நெகிரி செம்பிலான் மாநிலத்தில் சட்டங்களை இயற்றும் அல்லது சட்டங்களைத் திருத்தும் அவையாகும். நெகிரி செம்பிலான் மாநிலச் சட்டமன்றம் 36 உறுப்பினர்களைக் கொண்டுள்ளது.  
மந்திரி பெசாரும் ஆட்சிக்குழுவின் மற்ற உறுப்பினர்களும் யாங் டி பெர்துவான் பெசாரால் நியமிக்கப் படுகின்றனர். மாநிலத்தின் தற்போதைய மந்திரி பெசார் அமினுடின் அருண் ஆவார்.
# நெகிரி செம்பிலான்

## நெகிரி மாநிலச் சட்டமன்றம்

### 2023-ஆம் ஆண்டு மாநிலத் தேர்தல்

நெகிரி செம்பிலான், சிரம்பான் மாவட்டம், சிரம்பான், விசுமா நெகிரி (*Wisma Negeri*) சட்டமன்ற வளாகத்தில் நெகிரி செம்பிலான் மாநிலச் சட்டப் பேரவை கூடுகிறது. நெகிரி செம்பிலான் மாநில சட்டமன்றக் கூட்டங்களுக்கு அவைத்தலைவர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார்.  
நெகிரி செம்பிலான் சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணியின் தலைமையில் மாநில அரசாங்கம் அமைக்கிறது. பின்னர் மந்திரி பெசார், நெகிரி செம்பிலான் மாநில ஆட்சிக்குழு எனும் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
| இணைப்பு | கூட்டணி/கட்சி தலைவர் | நிலைப்பாடு | இடங்கள் |  |
| --- | --- | --- | --- | --- |
| பாக்காத்தான் அரப்பான்
பாரிசான் நேசனல் | அமினுடின் அருண் | அரசாங்கம் | 31 | 31 |
| பெரிக்காத்தான் நேசனல் | ரிசுவான் அகமட் | எதிரணி | 5 | 5 |
# நெகிரி செம்பிலான்

## நெகிரி மாநிலச் சட்டமன்றம்

### மாநிலத் துறைகள்

- நெகிரி செம்பிலான் மாநில நிதி அலுவலகம்
- நெகிரி செம்பிலான் பொதுப்பணித்துறை
- நெகிரி செம்பிலான் நிலங்கள் மற்றும் சுரங்க அலுவலகம்
- நெகிரி செம்பிலான் நீர்ப்பாசனம் மற்றும் வடிகால் துறை
- நெகிரி செம்பிலான் மாநில வனவியல் துறை
- நெகிரி செம்பிலான் மாநில விவசாயத் துறை
- நெகிரி செம்பிலான் சமூக நலத்துறை
- நெகிரி செம்பிலான் நகரம் மற்றும் நாடு திட்டமிடல் துறை
- நெகிரி செம்பிலானின் கால்நடை மருத்துவச் சேவைகள் துறை
- நெகிரி செம்பிலான் மாநில முப்தி துறை
- நெகிரி செம்பிலான் மாநில இசுலாமிய மத விவகாரத் துறை
- நெகிரி செம்பிலான் சிரியா நீதித்துறை
# நெகிரி செம்பிலான்

## நெகிரி மாநிலச் சட்டமன்றம்

### மாநில அரசு சார்ந்த அமைப்புகள்

- நெகிரி செம்பிலான் மாநில இசுலாமிய மத மன்றம் (**MAINS**)
- நெகிரி செம்பிலான் மாநில அருங்காட்சியக மன்றம் (**LMNS**)
- நெகிரி செம்பிலான் பொது நூலகக் கழகம் (**PPANS**)
- நெகிரி செம்பிலான் அறக்கட்டளை (**YNS**)
- நெகிரி செம்பிலான் மாநில வளர்ச்சிக் கழகம் (**PKNNS**)